cyanic-selkie/wikianc huggingface dataset:
Τιρολέζικο γκρι τυρί
Το τιρολέζικο γκρι τυρί (γερμανικά: Tiroler Graukäse, ) είναι τυρί με έντονη γεύση, με οξύ τυρόπηγμα αγελαδινού γάλατος χωρίς πυτιά, το οποίο παρασκευάζεται στις κοιλάδες των Άλπεων του Τιρόλο στην Αυστρία. Οφείλει το όνομά του στην γκρίζα μούχλα που συνήθως φυτρώνει στο φλοιό της. Είναι εξαιρετικά χαμηλό σε λιπαρά (γύρω στο 0,5%) και έχει μια ισχυρή διεισδυτική μυρωδιά. Το τυρί που παράγεται στην Αυστρία έχει καταχωρηθεί ως προστατευόμενη ονομασία προέλευσης (ΠΟΠ), όπου στην Αυστρία γενικά αναφέρεται στα γερμανικά ως g. U. (geschützte Ursprungsbezeichnung) με την επίσημη ονομασία Tiroler Graukäse. Η καταχώριση της ΠΟΠ αναφέρει ότι η παραγωγή του αποτελεί σημαντικό στοιχείο της τιρολέζικης αγροτικής γαστρονομίας για αιώνες. Το Graukäse που παράγεται στην Ιταλία προστατεύεται από την ονομασία prodotto agroalimentare tradizionale («παραδοσιακό αγροδιατροφικό προϊόν»). Η παρασκευή Graukäse έγινε ευρέως διαδεδομένη στις φάρμες λόγω της απλότητας παρασκευής και της διαθεσιμότητας γάλακτος χαμηλών λιπαρών μετά τη λήψη του λίπους για χρήση στην παραγωγή βουτύρου.
Παραπομπές
Κατηγορία:Τυριά αγελαδινού γάλακτος Κατηγορία:Αυστριακά προϊόντα με προστατευόμενη ονομασία προέλευσης Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση Κατηγορία:Ιταλικά τυριά Κατηγορία:Τυριά με οξύτητα Κατηγορία:Αυστριακά τυριά
Μουσικό Κολέγιο Μπέρκλι
Το Μουσικό Κολέγιο Μπέρκλι ιδρύθηκε το 1945 στη Βοστώνη της Μασαχουσέτης και είναι ένα από τα μεγαλύτερα ανεξάρτητα κολέγια σύγχρονης μουσικής στον κόσμο. Είναι γνωστό κυρίως για τη μελέτη της τζαζ και σύγχρονης αμερικανικής μουσικής και προσφέρει τετραετές πτυχίο ή / και δίπλωμα σε μια σειρά από τομείς που σχετίζονται με τη μουσική, όπως η σύνθεση, η απόδοση, η παραγωγή μουσικής, μηχανική, μουσική, μουσική επένδυση, διοίκηση, σύνθεση μουσικής, τη μουσική εκπαίδευση και μουσικοθεραπεία. Μέχρι σήμερα, 99 απόφοιτοι του Berklee έχουν λάβει 229 Βραβεία Γκράμι.
Ιστορία
Το 1945 ο πιανίστας, συνθέτης και ενορχηστρωτής Lawrence Berk ίδρυσε το Schillinger House, που υπήρξε ο πρόδρομος του Berklee School of Music. Το σχολείο ειδικευόταν στο σύστημα Schillinger και τη σύνθεση που αναπτύχθηκε από τον Joseph Schillinger.
Το σχολείο ονομάστηκε Berklee College of Music το 1970 και απένειμε τον πρώτο τίτλο επίτιμου διδάκτωρ στον Ντιούκ Έλινγκτον το 1971. Το 1979, ο ιδρυτής Berklee Lawrence Berk παραιτήθηκε από πρόεδρος και το Διοικητικό Συμβούλιο διόρισε τον γιο του, Lee Berk Eliot, ως αντικαταστάτη. Το 2004, ο Lee Berk Eliot παραιτήθηκε από πρόεδρος της σχολής που είχε ιδρύσει ο πατέρας του και τη θέση του πήρε ο Roger H. Brown που έγινε ο τρίτος πρόεδρος του κολεγίου.
Δημογραφικά στοιχεία
Για το ακαδημαϊκό έτος 2012-2013, το σύνολο των εγγραφών στο Berklee ήταν 4.447. Από τους φοιτητές που είναι εγγεγραμμένοι σε προγράμματα σπουδών, το 30% είναι γυναίκες, 9% Αφροαμερικανοί, και το 12% είναι ισπανόφωνοι. Φοιτητές από 91 χώρες εκτός των ΗΠΑ αντιπροσωπεύουν περίπου το 28% του φοιτητικού πληθυσμού, με τη Νότια Κορέα, την Ιαπωνία, τον Καναδά, το Μεξικό και την Ιταλία να είναι οι πέντε κορυφαίες χώρες προέλευσης. Εκτός από τους μαθητές που φοιτούν στην πανεπιστημιούπολη του Berklee στη Βοστώνη, για το ακαδημαϊκό έτος 2012-2013, περίπου 2.500 φοιτητές παρακολουθούν online μαθήματα μέσω του Berkleemusic.com.
Εξωτερικοί σύνδεσμοι
Κατηγορία:Μουσικοεκπαιδευτικοί οργανισμοί Κατηγορία:Πανεπιστήμια στις Ηνωμένες Πολιτείες Αμερικής Κατηγορία:Πολιτισμός της Βοστώνης
Χριστίνα Χβίντε
Η Χριστίνα Χβίντε ή Χριστίνα Στίγκσνταττερ (Σουηδ.: Kristina Stigsdotter, περί το 1145 - περί το 1200), βασίλισσα της Σουηδίας λόγω του γάμου της με τον Κάρολο Ζ΄ της Σουηδίας και μητέρα του Σβέρκερ Β΄ της Σουηδίας, ήταν Δανέζα ευγενής από τον Οίκο του Χβίντε από τη Σκανία, κόρη του Στίνγκ Τόκεσεν (πέθανε το 1150) και της Μαργαρίτας της Δανίας, κόρης του Κνούτου Λαβάρντ. Παντρεύτηκε τον βασιλιά της Σουηδίας Κάρολο Ζ΄ (1163 - 1164) και έμεινε γνωστή στους Σουηδούς ως βασίλισσα Χριστίνα.
Το 1163 ο Νορβηγός Γιαρλ Γκουττόρμ ταξίδευσε στη Σκανία για να τη συνοδεύσει στη Σουηδία, αλλά η γαμήλια τελετή έγινε μετά την άνοδο στον αρχιεπισκοπικό θρόνο της Ουψάλας του Στεφάνου (1164). Μετά την εκθρόνιση του συζύγου της, δραπέτευσε στην πατρίδα της τη Δανία με τον γιο της Σβέρκερ.
Πηγές
Κατηγορία:Βασίλισσες της Σουηδίας
Ανδανία Μεσσηνίας
Η Ανδανία είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Ανδανίας, της Δημοτικής Ενότητας Οιχαλίας και υπάγεται στο Δήμο Οιχαλίας. Η τοπική κοινότητα Ανδανίας είναι χαρακτηρισμένη ως αγροτικός πεδινός οικισμός, με έκταση 2,680 χμ² (2011).
Γεωγραφικές πληροφορίες
Η Ανδανία Μεσσηνίας, βρίσκεται σε υψόμετρο 89 μέτρων και έχει πληθυσμό 114 κατοίκων, σύμφωνα με την Απογραφή του 2011. Μέχρι το 1919, ονομαζόταν Σανδάνι.
Υπήρξε πόλη στην Αρχαιότητα, στην Άνω Μεσσηνία, η Αρχαία Ανδανία, η οποία θεωρείται βέβαιο, ότι ήταν η πρώτη πρωτεύουσα της Μεσσηνίας.
Collegium Invisibile
μικρογραφία|200x200εσ| Το Collegium Invisibile αναφέρεται στην παράδοση του [[Collegium Nobilium (Βαρσοβία)|Collegium Nobilium του 18ου αιώνα που διοικούταν από τους Πιαρίστες στη Βαρσοβία]] μικρογραφία|200x200εσ| Το αγγλικό Invisible College του 17ου αιώνα Το Collegium Invisibile είναι ακαδημαϊκή κοινωνία που ιδρύθηκε το 1995 στη Βαρσοβία και συνεργάζεται με εξαιρετικούς Πολωνούς φοιτητές στις ανθρωπιστικές και φυσικές επιστήμες με διακεκριμένους επιστήμονες σύμφωνα με την ιδέα μιας φιλελεύθερης εκπαίδευσης. Η ένωση στοχεύει να προσφέρει σε νέους μελετητές την ευκαιρία να συμμετάσχουν σε πρωτότυπα ερευνητικά προγράμματα καθώς και αποκλειστική ατομική συνεργασία καθηγητή-μαθητή μέσω του συστήματος διδασκαλίας που βασίζεται σε μεθόδους που χρησιμοποιούνται στα πανεπιστήμια του Όξμπριτζ.
Το Collegium έχει τις ρίζες του στην παράδοση του δέκατου όγδοου αιώνα του Collegium Nobilium, ένα ελίτ γυμνάσιο που ιδρύθηκε το 1740, ένας από τους προκατόχους του Πανεπιστημίου της Βαρσοβίας. Παραδοσιακά, ο πρύτανης του πανεπιστημίου είναι αυτεπάγγελτος πρόεδρος του επιστημονικού συμβουλίου του Collegium.
Κάθε χρόνο, περίπου είκοσι Πολωνοί φοιτητές που έχουν επιτύχει να περάσουν μια αυστηρή διαδικασία εισαγωγής γίνονται μέλη του Collegium και έτσι έχουν την ευκαιρία να ακολουθήσουν μια ατομικά επιλεγμένη διαδρομή ακαδημαϊκών σπουδών.
Καθηγητές
Οι μαθητές επιλέγουν καθηγητές με τους οποίους θα ήθελαν να συνεργαστούν. Στη συνέχεια οι καθηγητές καλούνται να γίνουν εταίροι του Collegium.
Εξωτερικοί σύνδεσμοι
Κατηγορία:Εκπαιδευτικά ιδρύματα στην Πολωνία
Κώστας Ακρίβος
Ο Κώστας Ακρίβος είναι Έλληνας συγγραφέας. Κατάγεται από τον Βόλο Μαγνησίας και είναι καθηγητής φιλολογίας στην Μἐση Εκπαίδευση.
Βιογραφικό
Ο Κώστας Ακρίβος γεννήθηκε στις 29 Μαρτίου 1958 στις Γλαφυρές Μαγνησίας. Σπούδασε Μεσαιωνική και Νεοελληνική Φιλολογία στο πανεπιστήμιο των Ιωαννίνων. Το 1983 διορίστηκε στο Λύκειο Ανδρίτσαινας και μέχρι σήμερα εργάζεται στη δημόσια εκπαίδευση ως φιλόλογος. Το 1985 κέρδισε με μια σύντομη ιστορία το 1ο βραβείο για νέους συγγραφείς σε διαγωνισμό της εφημερίδας Τα Νέα. Από τότε έχει συγγράψει πολλές ιστορίες, βιογραφίες, μυθιστορήματα και βιβλία για το λύκειο. Τον Νοέμβριο του 2012 εκδίδεται το μυθιστόρημά του Ποιος θυμάται τον Αλφόνς. Έχει συνεργαστεί με πολλές εφημερίδες και λογοτεχνικά περιοδικά. Είναι μέλος της Εταιρείας Συγγραφέων στην οποία διετέλεσε μέλος του Δ.Σ. κατά τη διετία 2001-2003. Ἐχει εκδώσει αφηγηματικά βιβλία, ανθολογίες, συμμετείχε σε διάφορα συλλογικά έργα και πήρε μέρος στη συγγραφή σχολικών εγχειριδίων. Αρθρογραφεί στον έντυπο και ηλεκτρονικό Τύπο για θέματα βιβλίου και πνευματικής παραγωγής. Συνεργάστηκε με το Εθνικό Κέντρο Βιβλίου (ΕΚΕΒΙ) στα προγράμματα Συγγραφείς στα Σχολεία και Λέσχες Ανάγνωσης. Διευθύνει την σειρά Μια Πόλη στη Λογοτεχνία από τις εκδόσεις Μεταίχμιο.
Μεταφρασμένα
Στα γερμανικά: Στα ιταλικά: Στα ολλανδικά: Στα πολωνικά:
Παραπομπές
Κατηγορία:Νεοέλληνες λογοτέχνες Κατηγορία:Έλληνες συγγραφείς
Γενικές εκλογές στις Φερόες Νήσους 2022
Πρόωρες γενικές εκλογές διεξήχθησαν στις Νήσους Φερόε στις 8 Δεκεμβρίου 2022. Το αντιπολιτευόμενο Σοσιαλδημοκρατικό Κόμμα με επικεφαλής τον πρώην πρωθυπουργό Άξελ Β. Γιοχάνεσεν αναδείχθηκε ως το μεγαλύτερο κόμμα, λαμβάνοντας το μεγαλύτερο ποσοστό ψήφων από οποιοδήποτε άλλο κόμμα από το 1990, ενώ η Αυτοδιοίκηση έχασε την εκπροσώπησή της στο Løgting για πρώτη φορά από το 1945.
Ιστορικό
Μετά τις γενικές εκλογές του 2019 σχηματίστηκε κυβέρνηση συνασπισμού από τον ηγέτη του Κόμματος της Ένωσης, Μπάρδουρ α Στέιγκ Νίλσεν, αποτελούμενη από το Κόμμα της Ένωσης, το Λαϊκό Κόμμα και το Κόμμα του Κέντρου, που μαζί κέρδισαν 17 από τις 33 έδρες.
Κατά τη διάρκεια της εκστρατείας για τις γενικές εκλογές της Δανίας του Νοεμβρίου του 2022, ο ηγέτης του Κόμματος του Κέντρου και υπουργός Εξωτερικών των Φερόε, Γιένις αφ Ράνα δήλωσε ότι δεν μπορούσε να υποστηρίξει τον Σόρεν Πάπε Πούλσεν , τον ηγέτη του Συντηρητικού Λαϊκού Κόμματος, να γίνει πρωθυπουργός της Δανίας, καθώς ο Πούλσεν είναι ομοφυλόφιλος.
Τα κόμματα της αντιπολίτευσης στο Løgting σχεδίαζαν να ζητήσουν πρόταση δυσπιστίας στις 8 Νοεμβρίου, αλλά ο πρωθυπουργός των Φερόε, Bárður á Steig Nielsen απέλυσε τον αφ Ράνα την ίδια μέρα. Το Κόμμα του Κέντρου στη συνέχεια αποχώρησε από την κυβέρνηση, με αποτέλεσμα να χάσει την πλειοψηφία του και ο Νίλσεν να προκηρύξει πρόωρες εκλογές.
Εκλογικό σύστημα
Τα 33 μέλη του Løgting εξελέγησαν με ανοικτή λίστα αναλογικής εκπροσώπησης σε μια ενιαία εθνική εκλογική περιφέρεια με εκλογικό όριο 1⁄33 των ψήφων (3.03%). Οι έδρες κατανεμήθηκαν με τη μέθοδο των μεγαλύτερων υπολοίπων.
Επακόλουθα
Στις 22 Δεκεμβρίου 2022 ο Άξελ Β. Γιοχάνεσεν εξελέγη πρωθυπουργός μιας κυβέρνησης συνασπισμού μεταξύ Σοσιαλδημοκρατών, Δημοκρατίας και Προόδου.
Παραπομπές
Φεροε 2022
Κιβάσσο
Το Κιβάσσο (ιταλικά: Chivasso) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Ούγος Μπάλλιολ
Ο Ούγος Μπάλλιολ (Hugh de Balliol, πέθανε το 1229) ήταν μεγαλύτερος γιος και διάδοχος του Ευστάθιου Μπάλλιολ, διαδέχθηκε τον πατέρα του (1290). Ο Ούγος και ο αδελφός του Βερνάρδος ήταν οπαδοί του Ιωάννη του Ακτήμονα και ο Ούγος ονόμασε τον γιο του με το όνομα του Άγγλου βασιλιά, μετά τον θάνατο του τον διαδέχθηκε στα εδάφη του Μπάλλιολ ο γιος του Ιωάννης Α' Μπάλλιολ.
Γεωπληροφορική
Γενικά
Σύμφωνα με την Διεθνή Χαρτογραφική Ένωση, η επιστήμη της Γεωπληροφορικής αναφέρεται στο επιστημονικό περιεχόμενο της επεξεργασίας και διαχείρισης χωρικής πληροφορίας, συμπεριλαμβανομένων σχετικών τεχνολογιών τόσο εμπορικών, κοινωνικών όσο και περιβαλλοντικών σκοπών. Η επεξεργασία και διαχείρισης πληροφορίας εμπεριέχουν ανάλυση δεδομένων, μετασχηματισμούς, διαχείριση δεδομένων και οπτικοποίηση της πληροφορίας.
Στις τεχνολογίες της Γεωπληροφορικής περιλαμβάνονται ειδικές εφαρμογές όπως η ανάλυση γεωγραφικών δεδομένων, οι χωρικές βάσεις δεδομένων, οι εξελιγμένες τεχνικές αξιοποίησης συστημάτων γεωγραφικών πληροφοριών και τηλεπισκόπησης, η προσομοίωση – μοντελοποίηση γεωγραφικών δεδομένων καθώς και τεχνικές χωρικής ανάλυσης.
Κρόκι Φωκίδας
Για οικισμό με το ίδιο όνομα δείτε το λήμμα: Κρόκιο Μαγνησίας
Το Κρόκι είναι οικισμός της Παρνασσίδας στον νομό Φωκίδας και βρίσκεται βορειοανατολικά των Δελφών, των οποίων αποτελεί κατασκηνωτικό θέρετρο. Έχει θέα προς τον Ελαιώνα της Άμφισσας και τον Κρισσαίο κόλπο. Από το χωριό περνάει το μονοπάτι: Δελφοί – Κρόκι - Κωρύκειο Άντρο. Οι πεζοπόροι ξεκινώντας από το αρχαίο στάδιο του αρχαιολογικού χώρου των Δελφών, περνούν από τη τοποθεσία «Σκάλα», ακολουθώντας το αρχαίο λαξευτό μονοπάτι που αναφέρει ο Παυσανίας και σταματούν στο κέντρο του χωριού. Ως οικισμός αναγνωρίστηκε για πρώτη φορά το 2001 και προσαρτήθηκε στο τότε τοπικό διαμέρισμα Δελφών. Σύμφωνα με το σχέδιο Καλλικράτης, από το 2011, μαζί με τους Δελφούς και τα Καλάνια συναποτελούν τη δημοτική κοινότητα Δελφών που ανήκει στη δημοτική ενότητα Δελφών του Δήμου Δελφών και σύμφωνα με την απογραφή του 2011 έχει πληθυσμό 111 κατοίκους.
Δείτε επίσης
Κατηγορία:Χωριά του νομού Φωκίδας Κατηγορία:Δήμος Δελφών
Τσικόνιο
Το Τσικόνιο (ιταλικά: Ciconio) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
1136 Μερτσέντες
Η Μερτσέντες (Mercedes) είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,913. Ανακαλύφθηκε το 1929 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη και της έδωσε το όνομα της κουνιάδας του.
Φυσικά χαρακτηριστικά
Η μέση διάμετρος της Μερτσέντες εκτιμάται σε 25,28 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1100. Η Μερτσέντες περιστρέφεται γύρω από τον εαυτό της μία φορά κάθε 24 ώρες και 38 λεπτά, μία αργή περιστροφή για αστεροειδή.
Εξωτερικοί σύνδεσμοι
Μερτσεντες
Υιοθεσία (θεολογία)
δεξιά|μικρογραφία|201x201εσ| Το Αγαπημένο, έργο του [[Γεώργιος Ιακωβίδης|Γεώργιου Ιακωβίδη(1890).]] Στη χριστιανική θεολογία, υιοθεσία ονομάζουμε την είσοδο ενός πιστού στην οικογένεια του Θεού. Στον Καλβινισμό, η υιοθεσία θεωρείται συνήθως ως ένα βήμα αμέσως μετά τη δικαίωση. Η υιοθεσία έχει παρόμοια σημασία με την πράξη των γονέων που υιοθετούν ένα παιδί, το οποίο δεν είναι αποτέλεσμα δικής τους, και γνωστής διεθνώς, ερωτικής πράξης. Η υιοθεσία ως θεολογικός όρος εισάγει μια σχεσιακή διάσταση στις συνέπειες της σωτηρίας.
Η υιοθεσία ως θεολογική έννοια είναι αποτελεί, δε, μια άλλη συνέπεια της «νόμιμης» δικαίωσης, παράλληλα με τη λύτρωση και τη συμφιλίωση. Στην Παλαιά Διαθήκη ο όρος συναντάται προέρχεται στην ιστορία του Μεφιβοσθέ, ο οποίος παρόλο που δεν ήταν μέλος της οικογένειας του Δαβίδ έγινε κληρονόμος της Βασιλικής περιουσίας (Β' Σαμουήλ 9:7-13). Η υιοθεσία είναι ένα σημαντικό χαρακτηριστικό της θεολογίας στον Καλβινισμό όπως καταδεικνύεται από το άρθρο 12 της Ομολογίας Πίστεως του Γουέστμινστερ :
Παραπομπές
Κατηγορία:Χριστιανική ορολογία Κατηγορία:Χριστιανική σωτηριολογία
Όρισμα του περιηλίου
thumb|right|400px|Διάγραμμα που δείχνει τα στοιχεία μιας τροχιάς, μεταξύ άλλων και το όρισμα του περιηλίου ω. Το όρισμα του περιηλίου (συμβολιζόμενο διεθνώς με το πεζό ελληνικό γράμμα ω) είναι ένα από τα στοιχεία της τροχιάς ενός οποιουδήποτε σώματος που περιφέρεται γύρω από τον Ήλιο. Πιο συγκεκριμένα, το ω είναι η γωνία που σχηματίζεται ανάμεσα στο περιήλιο της τροχιάς (το σημείο της κοντινότερης προσέγγισης στο κέντρο της τροχιάς, το οποίο για όλα σχεδόν τα σώματα εκτός από τους μεγαλύτερους πλανήτες ταυτίζεται πρακτικά με το κέντρο του Ηλίου) και τον ανερχόμενο σύνδεσμο (το σημείο το οποίο το σώμα διασχίζει το επίπεδο αναφοράς — συνήθως το επίπεδο της εκλειπτικής — με κατεύθυνση από τον Νότο προς τον Βορρά). Η κορυφή της γωνίας βρίσκεται στο κέντρο της τροχιάς. Η γωνία μετράται πάνω στο επίπεδο της τροχιάς του σώματος και κατά τη φορά της κινήσεως. Για τροχιές γύρω από άλλα σώματα και όχι γύρω από τον `Ηλιο οι λέξεις «περίγειο» (για τροχιές γύρω από τη Γη), «περιάστρο» (για τροχιές γύρω από ένα αστέρα) κλπ. αντικαθιστούν τη λέξη «περιήλιο», ενώ ο γενικός όρος είναι «όρισμα του περικέντρου».
Π.χ. στην περίπτωση που το όρισμα του περιηλίου είναι 0°, το περιφερόμενο σώμα βρίσκεται στο περιήλιο της τροχιάς του την ίδια στιγμή που διασχίζει και το επίπεδο αναφοράς κατευθυνόμενο προς Βορρά, ενώ ω = 90° σημαίνει το περιήλιο της τροχιάς ταυτίζεται με το βορειότατο σημείο της.
Το άθροισμα του ορίσματος του περιηλίου και του μήκους του ανερχόμενου συνδέσμου είναι το μήκος του περιηλίου.
Υπολογισμός
Στην αστροδυναμική το όρισμα του περιηλίου ω μπορεί να υπολογισθεί ως εξής:
Στις παρακάτω δύο ειδικές περιπτώσεις το ω δεν ορίζεται αυστηρά:
1) Στην περίπτωση ισημερινών τροχιών, δηλαδή όταν όλη η τροχιά βρίσκεται πάνω στο επίπεδο αναφοράς. Τότε συχνά υποτίθεται ότι:
όπου e_x\, είναι η x-συνιστώσα του διανύσματος εκκεντρότητας
2) Στην περίπτωση κυκλικής τροχιάς: παίρνουμε τότε συχνά το περιήλιο να ταυτίζεται με τον ανερχόμενο σύνδεσμο, δηλαδή ω = 0.
Πηγές
Ορισμα του περιηλιου Ορισμα του περιηλιου
Θεοδοσία (αυτοκράτειρα)
Η Θεοδοσία (περίπου 775 - μετά το 826) ήταν σύζυγος του αυτοκράτορα Λέοντα του Ε΄. Η Θεοδοσία ήταν η κόρη του Αρσαβήρ, ενός βυζαντινού πατριώτη.
Αυτοκράτειρα
Η Θεοδοσία παντρεύτηκε τον Λέοντα Ε΄. Ο Λέων ήταν στρατηγός υπό τον Νικηφόρο Α΄. Η στήριξή του προς τον Αυτοκράτορα ενάντια στην εξέγερση του Βαρδάνη ήταν αποφασιστική για τη νίκη του πρώτου. Ο Λέων κατάφερε να ανέλθει στο θρόνο με την παραίτηση του Μιχαήλ Α΄ το 813. Η Θεοδοσία είναι η μόνη σύζυγος του Λέοντα, που αναφέρεται στις ιστορικές πηγές. Ωστόσο μία ερμηνεία του κειμένου του Συνεχιστών του Θεοφάνη έχει τον Λέοντα να νυμφεύεται μια κόρη του Bαρδάνη Τούρκου. Μία ερμηνεία που θα καθιστούσε τον Λέοντα σύζυγο της αδελφής της Θέκλας, πρώτης συζύγου του Μιχαήλ Β΄. Ο ιστορικός Γουόρεν Τρέντγκολντ χρησιμοποιεί για παράδειγμα αυτή τη θεωρία στο έργο του Η Βυζαντινή Αναγέννηση 780-842 (1988).
Όποια και αν ήταν η κατάστασή της ως συζύγου, η Θεοδοσία ήταν η Αυτοκράτειρα, όταν ο Λέων Ε΄ δολοφονήθηκε τα Χριστούγεννα το 820. Ο Μιχαήλ Β΄ ανέβηκε στο θρόνο και εξόρισε τη Θεοδοσία και τους γιους του Λέοντα Ε΄ στη νήσο Πρώτη. Ο Ιωάννης Ζωναράς καταγράφει, ότι δεν αναγκάστηκαν να λάβουν μοναστικούς όρκους. Αντίθετα, τους επιτράπηκε να κληρονομήσουν μέρος της προσωπικής περιουσίας του Λέοντα και τα συναφή έσοδα. Ήταν επίσης σε θέση να έχουν τη δική τους ακολουθία. Ο Θεόδωρος ο σπουδής έστειλε μια επιστολή στην εκτοπισμένη Αυτοκράτειρα κάποτε μεταξύ του 821 και τού θανάτου του το 826.
Οικογένεια
Όλα τα γνωστά παιδιά του Λέοντος Ε΄ αποδίδονται παραδοσιακά και στη Θεοδοσία. Ο Γενέσιος καταγράφει τέσσερις γιους :
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 9ου αιώνα
Πολιτειακές εκλογές της Δυτικής Αυστραλίας 2021
Οι πολιτειακές εκλογές της Δυτικής Αυστραλίας 2021 διεξήχθησαν το Σάββατο 13 Μαρτίου 2021 για να εκλεγούν μέλη στο Κοινοβούλιο της Δυτικής Αυστραλίας, όπου και οι 59 έδρες στη Νομοθετική Συνέλευση και οι 36 έδρες στο Νομοθετικό Συμβούλιο ήταν προς εκλογή.
Η υφιστάμενη Εργατική κυβέρνηση, υπό την ηγεσία του πρωθυπουργού Μαρκ ΜακΓκόουαν, κέρδισε μια δεύτερη συνεχόμενη τετραετή θητεία στην εξουσία σε μια ιστορική συντριπτική νίκη. Οι κύριοι αντίπαλοί τους ήταν το Φιλελεύθερο Κόμμα της αντιπολίτευσης, με επικεφαλής τον ηγέτη της αντιπολίτευσης Ζακ Κίρκαπ, και το Εθνικό Κόμμα, με επικεφαλής τη Μία Ντέιβις. Αρκετά μικρότερα κόμματα διεκδίκησαν επίσης έδρες στις εκλογές στη Συνέλευση και το Συμβούλιο.
Ο εκλογολόγος του ABC News, Άντονι Γκριν, προέβλεψε ως νικητή στις εκλογές το Εργατικό Κόμμα 42 λεπτά μετά το κλείσιμο των καλπών, με καταμετρημένο το 0,7% των ψήφων. Το Εργατικό Κόμμα κέρδισε 53 από τις 59 έδρες στη Συνέλευση, ξεπερνώντας το προηγούμενο ρεκόρ των 41 εδρών το 2017, ενώ οι Φιλελεύθεροι είχαν συντριπτική απώλεια και κέρδισαν μόνο δύο έδρες, με 14% στη μεταπήδηση (swing) των ψηφοφόρων μεταξύ των δύο κομμάτων. Οι Εθνικοί διεκδίκησαν τις τέσσερις εναπομείνασες έδρες και έγιναν το μεγαλύτερο κόμμα της αντιπολίτευσης στη Συνέλευση. Μέχρι σήμερα, οι εκλογές είναι το πιο καθοριστικό αποτέλεσμα σε οποιαδήποτε αυστραλιανή πολιτεία ή ομοσπονδιακή εκλογή από την Ομοσπονδία ως προς το ποσοστό των εδρών της κάτω βουλής που ελέγχεται από το κυβερνών κόμμα (89,8%), και την προτιμησιακή διαφορά δύο κομμάτων (69,7%–– 30,3%). Η άνευ προηγουμένου νίκη των Εργατικών επεκτάθηκε και στο Νομοθετικό Συμβούλιο και το κόμμα κέρδισε για πρώτη φορά την πλειοψηφία των εδρών στην Άνω Βουλή.
Οι υποψήφιοι εξελέγησαν σε μονές έδρες στη Νομοθετική Συνέλευση με πλήρη προτιμησιακή ψηφοφορία με στιγμιαίο δεύτερο γύρο. Στο Νομοθετικό Συμβούλιο, έξι υποψήφιοι εξελέγησαν σε κάθε μία από τις έξι εκλογικές περιφέρειες μέσω του συστήματος μεταφερόμενης μονοσταυρίας με δελτία ομαδικής ψηφοφορίας. Οι εκλογές διεξήχθησαν από την Εκλογική Επιτροπή της Δυτικής Αυστραλίας.
Νομοθετική Συνέλευση
μικρογραφία| Κόμματα που κέρδισαν ανά εκλογικό σώμα.
Στα χαρτιά, οι Εργατικοί έμειναν ως το μόνο κόμμα με επίσημη θέση στο νομοθετικό σώμα, καθώς κανένα άλλο κόμμα δεν κέρδισε τουλάχιστον πέντε έδρες. Ωστόσο, ο ΜακΓκόουαν υποσχέθηκε ότι οι Εθνικοί θα είχαν τους κατάλληλους πόρους ως αντιπολίτευση, προβλέποντας ότι θα μοιραστούν τη χρηματοδότηση της αντιπολίτευσης με τους Φιλελεύθερους.
Παραπομπές
2021 Δυτικη Αυστραλια
Αντάμα Μπάροου
Ο Αντάμα Μπάροου (γεννημένος στις 16 Φεβρουαρίου 1965) είναι πολιτικός από την Γκάμπια και μεσίτης ακινήτων, ο οποίος υπηρετεί σήμερα ως ο τρίτος Πρόεδρος της Γκάμπια. Από την ανεξαρτησία της χώρας από το Ηνωμένο Βασίλειο το 1965, είναι ο πρώτος δημοκρατικά εκλεγμένος Πρόεδρος της Γκάμπια,έπειτα από συνταγματική κρίση που διήρκεσε έναν μήνα.
Γεννήθηκε στο Μανκαμάνγκ Κούντα (Mankamang Κούντα), ένα χωριό κοντά στο Μπας Σάντα Σου (Basse Santa Su). Φοίτησε στο Γυμνάσιο στη Νήσο του Κάβουρα και το Μουσουλμανικό Λύκειο, το τελευταίο με υποτροφία. Στη συνέχεια εργάστηκε για την ενεργειακή εταιρεία Alhagie Musa & Sons, όπου έγινε διευθυντής πωλήσεων. Εγκαταστάθηκε στο Λονδίνο στις αρχές της δεκαετίας του 2000 βελτίωσε τις σπουδές του ως μεσίτης και ταυτόχρονα εργαζόταν ως φύλακας ασφαλείας. Μετά την επιστροφή του στην Γκάμπια το 2006, ίδρυσε την Majum Real Estate, της οποίας ήταν ο διευθύνων σύμβουλος μέχρι το 2016. Ως ταμίας του Ενωμένου Δημοκρατικού Κόμματος, ενός κόμματος της αντιπολίτευσης, ο Μπάροου επιλέχθηκε από την αρχή ως υποψήφιος για τις προεδρικές εκλογές του 2016. Ωστόσο, αργότερα ανακοίνωσε ότι θα σταθεί ως ανεξάρτητος με την υποστήριξη της αντιπολιτευόμενης ομάδας του Συνασπισμού 2016.
Ο Μπάροου κέρδισε τις εκλογές με ποσοστό 43,43% των ψήφων, επικρατώντας του επί 22 χρόνια προέδρου, Γιαγιά Τζαμέ Ο Τζαμέ αρχικά αποδέχθηκε το αποτέλεσμα, αλλά αργότερα ανακάλεσε, και ο Μπάροου αναγκάστηκε να διαφύγει στη γειτονική Σενεγάλη. Ορκίστηκε πρόεδρος στην γκαμπιανή πρεσβεία στη Σενεγάλη, στις 19 Ιανουαρίου 2017, και ο Τζαμέ συμφώνησε να φύγει από την Γκάμπια και να πάει στην εξορία, στις 21 Ιανουαρίου. Ο Μπάροου επέστρεψε στην Γκάμπια στις 26 Ιανουαρίου.
Τον Νοέμβριο του 2021 ανακοίνωσε την υποψηφιότητά του για τις προεδρικές εκλογές στις οποίες επανεξελέγη.
Πρώτα χρόνια, εκπαίδευση και καριέρα
Ο Μπάροου γεννήθηκε στις 16 Φεβρουαρίου 1965 στο Μανκαμάνγκ Κούντα, ένα μικρό χωριό κοντά στην Μπας Σάντα Σου, δύο ημέρες προτού η Γκάμπια αποκτήσει την ανεξαρτησία της από το Ηνωμένο Βασίλειο. Γιος του Μαμούντου Μπάροου και της Καντιτζάτου Τζάλοου, φοίτησε στο τοπικό δημοτικό σχολείο Κόμπα Κούντα, και, στη συνέχεια στο Γυμνάσιο Κραμπ Άιλαντ της Μπανζούλ. Στη συνέχεια έλαβε μια υποτροφία για σπουδές στο Μουσουλμανικό Λύκειο. Μετά την αναχώρηση από το σχολείο, εργάστηκε για την ενεργειακή εταιρεία της Γκάμπια Alhagie Musa & Sons και αναρριχήθηκε στην ιεραρχία, φτάνοντας να γίνει διευθυντής πωλήσεων. Στις αρχές της δεκαετίας του 2000, μετακόμισε στο Λονδίνο όπου έκανε κι άλλες σπουδές. Ταυτόχρονα, εργάστηκε ως φρουρός ασφαλείας σε τοπικό κατάστημα Argos, προκειμένου να χρηματοδοτήσει τις σπουδές του. Ο ίδιος περιέγραψε τις εμπειρίες αυτές ως διαμορφωτικές, λέγοντας ότι "η ζωή είναι μια διαδικασία, και το Ηνωμένο Βασίλειο με βοήθησε να γίνω ο άνθρωπος που είμαι σήμερα. Το να εργάζεσαι επί 15 ώρες την ημέρα " χτίζει τον άνθρωπο."
Ο Μπάροου επέστρεψε στην Γκάμπια μετά την αποφοίτησή του. Το 2006, ίδρυσε την εταιρεία Majum Real Estate, και από το 2006 έως το 2016 ήταν ο διευθύνων σύμβουλος (CEO) της εταιρείας.
Πρόεδρος
Ο Μπάροου αναδείχθηκε νικητής των προεδρικών εκλογών που έγιναν την 1η Δεκεμβρίου 2016. Σε ένα αποτέλεσμα έκπληξη, ο υποψήφιος της αντιπολίτευσης Αντάμα Μπάροου νίκησε τον επί 20 και πλέον έτη πρόεδρο, Γιαγιά Τζαμέ. Η εκλογή σηματοδότησε την πρώτη αλλαγή της προεδρίας της Γκάμπια από το στρατιωτικό πραξικόπημα του 1994, και την πρώτη μεταβίβαση της εξουσίας με εκλογές από την ανεξαρτησία της χώρας από το Ηνωμένο Βασίλειο το 1965.
Στις 2 Δεκεμβρίου, προτού ανακοινωθούν τα τελικά αποτελέσματα, ο Τζαμέ ευγενικά παραδέχθηκε την ήττα του, εκπλήττοντας τον λαό, που ανέμεναν να διατηρηθεί ο πρόεδρος στην εξουσία. Το BBC News αποκάλεσε τις εξελίξεις εκείνες ως "μία από τις μεγαλύτερες εκλογικές εκπλήξεις που είχε γνωρίσει ποτέ η Δυτική Αφρική". Τα τελικά επίσημα αποτελέσματα έδειξαν ότι ο Μπάροου ήταν ο νικητής, με ποσοστό 43,3% πετυχαίνοντας το όριο του 3,7% της νίκης επί του Τζαμέ (έλαβε 39,6%) με τον τρίτο υποψήφιο, Μάμα Κάντε, να λαμβάνει το 17,1% των ψήφων. Μετά τις εκλογές, αποφυλακίστηκαν 19 πολιτικοί κρατούμενοι της αντιπολίτευσης, συμπεριλαμβανομένου του Ουσάινου Ντάρμπο, αρχηγού του κόμματος στο οποίο ανήκει ο Μπάροου , του Ενωμένου Δημοκρατικού Κόμματος (UDP). Έγιναν εκτεταμένοι πανηγυρισμοί για το αποτέλεσμα από την αντιπολίτευση, με κάποια επιφύλαξη για το αν η μετάβαση θα προχωρούσε χωρίς δυσάρεστα περιστατικά.
Ωστόσο, στις 9 Δεκεμβρίου, ο Τζαμέ ανακοίνωσε ότι αρνείται να αναγνωρίσει το αποτέλεσμα και ζήτησε τη διεξαγωγή νέων εκλογών, πυροδοτώντας συνταγματική κρίση. Παρατάχθηκαν στρατεύματα στην Μπανζούλ, την πρωτεύουσα, και τη Σερεκούντα, η μεγαλύτερη πόλη της χώρας. Η απόρριψη των αποτελεσμάτων από τον Τζαμέ καταδικάστηκε από πολλούς εσωτερικούς και εξωτερικούς φορείς, συμπεριλαμβανομένων του δικηγορικού συλλόγου, της διδασκαλικής ένωσης δασκάλων, της ένωσης Τύπου, του Πανεπιστημίου της Γκάμπια, του ιατρικού συλλόγου, της Οικονομικής Κοινότητας των κρατών της Δυτικής Αφρικής (ECOWAS), της Αφρικανικής Ένωσης (AU), και του Συμβουλίου Ασφαλείας των Ηνωμένων Εθνών. Η κατάσταση κλιμακώθηκε περαιτέρω, παρά τις εκτεταμένες διπλωματικές προσπάθειες με την προσωπική συμμετοχή πολλών Αφρικανών αρχηγών κρατών,μέχρι τη στρατιωτική επέμβαση από τις ένοπλες δυνάμεις πολλών γειτονικών χωρών της ECOWAS. Τελικά, στις 21 Ιανουαρίου, Ο Τζαμέ εγκατέλειψε την Γκάμπια και εξορίστηκε. Σύμφωνα με την κυβέρνηση της Σενεγάλης και το γραφείο της ύπατης αρμοστείας των Ηνωμένων Εθνών για τους Πρόσφυγες, κατά τη διάρκεια της διαμάχης γύρω στους 45.000 ανθρώπους εγκατέλειψαν τη χώρα για τη Σενεγάλη και τουλάχιστον άλλοι 800 άνθρωποι κατέφυγαν στη Γουινέα-Μπισσάου.
Προσωπική ζωή
Ο Μπάροου είναι ένας αφοσιωμένος Μουσουλμάνος και λέει ότι η πίστη καθοδηγεί τη ζωή του και την πολιτική. Εξασκεί την πολυγαμία και έχει δύο συζύγους, την Φατουμάτα Βαχ και την Σάρτζο Εμπάλοου. Με τις συζύγους του, έχει τέσσερα παιδιά. Ο γιος του Χαμπίμπου, πέθανε έπειτα από δάγκωμα σκύλου, σε ηλικία 8 μηνών, στις 15 Ιανουαρίου 2017. Ο Μπάροου δεν μπόρεσε να παρακολουθήσει την κηδεία του γιου του, επειδή ήταν στη Σενεγάλη, για λόγους ασφαλείας, έπειτα από συστάσεις της ECOWAS.
Εξωτερικοί σύνδεσμοι
Κατηγορία:Ηγέτες εν ενεργεία Κατηγορία:Πρόεδροι της Γκάμπια
Αλεξανδράδες Κυθήρων
Οι Αλεξανδράδες είναι οικισμός στα Κύθηρα. Διοικητικά ανήκει στην τοπική κοινότητα Καρβουνάδων του δήμου Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 32 κατοίκους.
Ιστορία
Αν και δεν είναι βέβαιο πότε πρωτοκατοικήθηκαν οι Αλεξανδράδες, υπάρχουν αποδείξεις ότι κατοικούνται τουλάχιστον από τον 14ο αιώνα μ.Χ.. Σύμφωνα με αρχαιολογική έρευνα που έχει διεξαχθεί, υπήρχε ένα παλιό νεκροταφείο μέσα στον οικισμό, που υποδεικνύει ότι κατοικείται για μεγάλο χρονικό διάστημα. Οι Αλεξανδράδες αναφέρονται για πρώτη φορά με τη σύγχρονη ονομασία τους τον 16ο αιώνα, καθώς και σε πολυάριθμα συμβόλαια που χρονολογούνται από το 1565. Επιπλέον, οι Αλεξανδράδες αναφέρονται σε ορισμένα από τα ανολοκλήρωτα έργα στην απογραφή του Πέτρου Καστροφύλακα από το 1583. Κατά τη διάρκεια του 18ου αιώνα, ο οικισμός Γουδιάνικα αναφερόταν συχνά και ως Αλεξανδράδες.
Εικάζεται ότι οι Αλεξανδράδες είχαν μεγαλύτερο πληθυσμό τα παλαιότερα χρόνια, αφού στην οθωμανική απογραφή του 1715, διακρίθηκε σε 4 ενορίες, οι οποίες ήταν οι Αγ. Ιωάννου, Αγ. Γεωργίου, Αγ. Τριάδος και Αγ. Λέου. Η ενορία Αρχιστρατήγου θεωρούταν επίσης μέρος των Αλεξανδράδων κατά τον 18ο αιώνα. Στις ενετικές απογραφές, μεταξύ άλλων πηγών, αναφέρεται και η συνοικία Καμάρια, η οποία ήταν ενορία του Αγίου Γεωργίου. Συμπεραίνεται λοιπόν ότι στο παρελθόν, οι Αλεξανδράδες όχι μόνο είχαν μεγαλύτερο πληθυσμό, αλλά καταλάμβαναν και περισσότερη γη.
Πηγές
Κατηγορία:Δήμος Κυθήρων Κατηγορία:Χωριά των Κυθήρων
Σβέρκερ Β΄ της Σουηδίας
Βασιλιάς της Δανίας και διάδοχος του Κνούτου
Όταν ο Κνούτος Α΄ της Σουηδίας πέθανε (1196) τα παιδιά του ήταν ακόμα μικρά αλλά αρκετά ώριμα για να αναλάβουν τον θρόνο, ένας από αυτούς είχε στεφθεί συμβασιλέας αλλά ο Σβέρκερ με μεγάλη έκπληξη πήρε εύκολα τον θρόνο χωρίς αντιδράσεις, είχε και την υποστήριξη του Γιαρλ Μπίργιερ Μπρόσα του οποίου την κόρη Ίντζετζερντ Μπίγιερσνταττερ του Βγιέλμπο παντρεύτηκε αμέσως μετά τον θάνατο της πρώτης συζύγου του, σε μια επιστολή αναφέρει τον εαυτό του σαν "γιο του Καρόλου, και νόμιμο κάτοχο του βασιλείου της Σουηδίας με τη χάρη του θεού". Ο βασιλιάς Σβέρκερ επικύρωσε και διεύρυνε τα προνόμια της Σουηδικής εκκλησίας και του αρχιεπισκόπου της Ουψάλας Βαλέριου με δυο καταστατικά (1202) που είναι τα παλιότερα καταγεγραμένα προνόμια της Σουηδικής εκκλησίας, ο Γιαρλ Μπίργιερ πέθανε (1202) και ο ενός έτους μόλις εγγονός του χρίστηκε νέος Γιαρλ από τον πατέρα του με σκοπό να αυξήσει περισσότερο τη δύναμη του στέμματος αλλά οδήγησε σε μεγαλύτερη γελοιοποίηση.
Ο πόλεμος με τους λαούς της Βαλτικής συνεχίστηκε κατά τη διάρκεια της βασιλείας του Σβέρκερ, ο Μπίργιερ Μπρόσα ανέλαβε μια εκστρατεία στο Βιέρλαντ στην ανατολική Εσθονία λίγο πριν ή μετά την άνοδο στον θρόνο της Σουηδίας του Σβέρκερ, μια πηγή αναφέρει ότι στρατεύματα της Δημοκρατίας του Νόβγκοροντ επιτέθηκαν στη Φινλανδία (1198) καταστρέφοντας το Τούρκου το οποίο βρισκόταν υπό Σουηδική κατοχή αφού είχε προηγηθεί άλλη μια Ρωσική επίθεση (1191), από τότε το Τούρκου δεν υπήρχε ως εγκατάσταση. Ένας Δανός δούκας ο Γιοχάνες τον 13ο αιώνα σύμφωνα με επιγραφή που βρέθηκε στον τάφο του ήταν ο "τρόμος των παγανιστών", ταυτοποιείται με τον Ιωάννη Γιαρλ ο οποίος πολέμησε τους Ρώσους και τους Ινγκριάνους για 9 χρόνια αλλά σκοτώθηκε από Καρελιανούς πειρατές στη λίμνη Μαλαρέν κατά τη διάρκεια της επιστροφής του, η χήρα του κατόρθωσε να μαζέψει χρήματα με τα οποία σκότωσε τους δολοφόνους στο Εστασκάρ, γενικά Εσθονοί και Κουρανιανοί πειρατές δημιουργούσαν μεγάλο πρόβλημα στις ακτές τους Σουηδίας και της Δανίας εκείνη την εποχή.
Ανατροπή απο τον γιο του Κνούτου Έρικ
Οι 4 γιοι του Κνούτου οι οποίοι ζούσαν στη βασιλική αυλή άρχισαν να διεκδικούν τα δικαιώματα τους στον θρόνο της Δανίας λόγω του πατέρα τους (1203), ο Σβέρκερ τους εξόρισε στη Νορβηγία αλλά η θέση του στον θρόνο από τότε ήταν αβέβαιη, οι γιοι του επέστρεψαν με Νορβηγικό στρατό από την ομάδα των Μπίρκεμπέινερ αλλά συνετρίβησαν στη μάχη του Αλμπάρας στο Τίβεντεν όπου σκοτώθηκαν οι 3 από τους 4 γιους, επέζησε μονάχα ο Έρικ. Ο Έρικ επέστρεψε (1208) αυτή τη φορά με υποστήριξη Δανών ευγενών υπό την ηγεσία του Έμπε Σάνεσεν πατέρα της μετέπειτα πρώτης της συζύγου και αδελφού του Ανδρέα Σάνεσεν, αρχιεπισκόπου του Λουντ, κάποιες πηγές που ανεβάζουν τον αριθμό του στρατού στις 12.000 θεωρούνται υπερβολικές, είχαν και επιπλέον ενισχύσεις με στρατιώτες από τη Βοημία. Στη μάχη του Λένα που ακολούθησε στο Βάστεργκοτλαντ ο βασιλικός στρατός του Σβέρκερ γνώρισε μεγάλη συντριβή, στη μάχη αυτή σκοτώθηκαν επίσης ο Έμπε Σάνεσεν, ο αδελφός του Λάρς, όπως και ο Γιαρλ του Σβέρκερ Κνούτος, ο Έρικ στέφθηκε βασιλιάς ως Ερρίκος Ι΄ της Σουηδίας οδηγώντας τον Σβέρκερ σε εξορία στη Δανία. Ο Σβέρκερ επιχείρησε με τη βοήθεια του πάπα Ιννοκέντιου Γ΄ ο οποίος τον υποστήριζε να ξαναπάρει το στέμμα αλλά χωρίς επιτυχία, επιστρέφοντας στη Σουηδία με Δανικά στρατεύματα ηττήθηκε και σκοτώθηκε στη μάχη του Γκέστιλρεν στις 17 Ιουλίου 1210, οι αρχαίες πηγές αναφέρουν ότι η ομάδα του Φόλκουνγκ του πήρε τη ζωή, ο αρχηγός της ομάδας και κουνιάδος του Φόλκε Γιαρλ έπεσε και εκείνος στη μάχη. η θέση στην οποία έγινε η μάχη αμφισβητείται, η πιθανότερη θέση είναι το προάστιο Βάρβ στο Βάστεργκοτλαντ. Παρά τις εχθρότητες του ο Σβέρκερ δέχτηκε τα καλύτερα λόγια για το διάστημα στο οποίο ήταν βασιλιάς, στον Νόμο του Βάστεργκοτλαντ γράφεται : "Ο 16ος κυβερνήτης ήταν ο βασιλιάς Σβέρκερ, ένας σοφός και καλός άντρας που έφερε μεγάλη ευτυχία στο βασίλειο αλλά σκοτώθηκε από αδελφικά χέρια, διέμενε στην Αλβάστρα και όλοι έλεγαν τα καλύτερα λόγια γι'αυτόν"
Διαδοχή
Με την πρώτη σύζυγο του τη Δανίδα ευγενή Βενεδίκτη Έμπεσνταττερ (πέθανε το 1200) την οποία παντρεύτηκε την εποχή που ζούσε στη Δανία (1190) ο Σβέρκερ είχε τουλάχιστον μια κόρη την Ελένη Σβέρκερσνταττερ, πιθανώς είχε και άλλα παιδιά όπως σύμφωνα με κάποιες πηγές τον Κάρλ Σβέρκερσον που παντρεύτηκε την κόρη του βασιλιά Σβερ της Νορβηγίας αλλά πέθανε πρόωρα (1198), είχε ίσως άλλες δυο κόρες τη Μαργαρίτα που παντρεύτηκε τον Βίτζλαβ του Ρούγκεν και τη Χριστίνα που παντρεύτηκε τον Ερρίκο Β΄, λόρδο του Μεκλεμβούργου αλλά πιθανώς να ήταν και συνοδοί της πρώτης συζύγου του. Με τον δεύτερο γάμο του με την Ίνγκεγκερδη Μπίργιερσνταττερ του Μπγιέλμπο απέκτησε τον διάδοχο του Ιωάννη (1201 - 1222) που έγινε βασιλιάς ως Ιωάννης Α΄ της Σουηδίας (1216). Η κόρη του Ελένη Σβέρκερσνταττερ παντρεύτηκε τον Σακ Φόλκασον από την οικογένεια των Μπγιέλμπο, δικαστή στο Βάστεργκοτλαντ, οι θυγατέρες τους Κατερίνα του Ίμσεμπουργκ και Βενεδίκτη του Μπγιέλμπο έγιναν με τους γάμους τους πιόνια προκειμένου να κερδίσουν τη διαδοχή στον θρόνο της Σουηδίας αφού μετά τη δεκαετία του 1220 η αρσενική γραμμή της δυναστείας των Σβέρκερ είχε ξεκληριστεί. Η Κατερίνα παντρεύτηκε τον Ερρίκος ΙΑ΄ της Σουηδίας αλλά δεν έκανε παιδιά, η Βενεδίκτη παντρεύτηκε τον Σβάλντεπολκ του Βιμπί αποκτώντας πολλές κόρες οι οποίες παντρεύτηκαν σημαντικούς Σουηδούς ευγενείς.
Εξωτερικοί σύνδεσμοι
Κατηγορία:Βασιλείς της Σουηδίας Κατηγορία:Οίκος του Σβέρκερ
Στέφαν Κουντέλσκι
Ο Στέφαν Κουντέλσκι (πολωνικά: Stefan Kudelski) (27 Φεβρουαρίου 1929– 26 Ιανουαρίου 2013) ήταν Πολωνός μηχανικός ήχου, γνωστός για τη δημιουργία της σειράς επαγγελματικών συσκευών εγγραφής ήχου Nagra.
Βιογραφία
Ο Κουντέλσκι γεννήθηκε στη Βαρσοβία σε μια οικογένεια με μηχανικό υπόβαθρο. Τον Σεπτέμβριο του 1939 η οικογένεια τράπηκε σε φυγή από την Πολωνία κατά τη διάρκεια της ναζιστικής γερμανικής και σοβιετικής εισβολής στην Πολωνία. Διέφυγαν στη Ρουμανία, μετά μετακόμισαν στην Ουγγαρία και στη Γαλλία. Όταν οι Γερμανοί κατέλαβαν τη νότια Γαλλία του Βισύ, η οικογένεια διέφυγε στην Ελβετία το 1943. Σπούδασε στην Ομοσπονδιακή Πολυτεχνική Σχολή της Λωζάνης και κατασκεύασε το πρώτο του μαγνητόφωνο εκεί, ως φοιτητικό έργο. Η συσκευή εγγραφής έπρεπε να οδηγεί μια εργαλειομηχανή, αλλά ήταν αρκετά καλή για την εγγραφή ήχου επίσης.
Ο Κουντέλσκι έλαβε πολλά βραβεία κατά τη διάρκεια της καριέρας του: μικρογραφία| Φωτογραφία του Κουντέλσκι που λαμβάνει ένα από τα πολλά Όσκαρ του
Ο Κουντέλσκι συνταξιοδοτήθηκε το 1991 και τον διαδέχθηκε ο γιος του, Αντρέ, ως Πρόεδρος και Διευθύνων Σύμβουλος του Ομίλου Κουντέλσκι.
Πέθανε στις 26 Ιανουαρίου 2013 στη Λωζάνη της Ελβετίας.
Εξωτερικοί σύνδεσμοι
Κατηγορία:Πολωνοί εφευρέτες Κατηγορία:Πολωνοί μηχανικοί
Τσιντάνο
Παραπομπές
Κατηγορία:Δήμοι της Μητροπολιτικής Πόλεως του Τορίνο
Μπρουνό Λε Μαιρ
Ο Μπρουνό Λε Μαιρ (γαλλικά: Bruno Le Maire, Νεϊγί-συρ-Σεν, 15 Απριλίου 1969) είναι Γάλλος πολιτικός και πρώην διπλωμάτης που υπηρετεί ως Υπουργός Οικονομίας και Οικονομικών από το 2017 υπό τον Πρόεδρο Εμανουέλ Μακρόν. Υπήρξε μέλος των Ρεπουμπλικανών (LR), τους οποίους εγκατέλειψε το 2017 για να ενταχθεί στο κυβερνών κόμμα, La République En Marche!. Ήταν Υπουργός Εξωτερικών Ευρωπαϊκών Υποθέσεων από το 2008 έως το 2009 και Υπουργός Τροφίμων, Γεωργίας και Αλιείας από το 2009 έως το 2012 υπό τον Πρόεδρο Νικολά Σαρκοζί.
Ο Λεμέρ γεννήθηκε στις 15 Απριλίου 1969 στο Νεϊγί-συρ-Σεν. Είναι γιος του Μωρίς Λεμέρ, στελέχους της Total, και της Viviane Fradin de Belâbre.
Ο Λεμέρ φοίτησε στο Lycée Saint-Louis-de-Gonzague και σπούδασε γαλλική φιλολογία στο Πανεπιστήμιο Παρί-Σορμπόν.
Είναι παντρεμένος με τη ζωγράφο Pauline Doussau de Bazignan με την οποία έχει τέσσερεις υιούς. Η σύζυγός του εργάστηκε ως κοινοβουλευτική βοηθός του από το 2007 έως το 2013. Μιλάει άπταιστα Γαλλικά, Αγγλικά, Ιταλικά και Γερμανικά.
Εξωτερικοί σύνδεσμοι
Κατηγορία:Γάλλοι πολιτικοί
Τόμμυ (ταινία)
Η Αν Μάργκρετ βραβεύτηκε με τη Χρυσή Σφαίρα Καλύτερης Γυναικείας Ερμηνείας σε μιούζικαλ ή κωμωδία για την ερμηνεία της και προτάθηκε για Όσκαρ Α' Γυναικείου Ρόλου.
Πλοκή
Κατά την περίοδο του Β΄ Παγκοσμίου Πολέμου η Νόρα (Αν Μάργκρετ) και ο σμηναγός Γουόκερ (Ρόμπερτ Πάουελ) απολαμβάνουν την αρχή του έγγαμου βίου τους, όταν ο Γουόκερ καλείται στο μέτωπο. Η Νόρα πληροφορείται ότι ο σύζυγός της πέθανε στη μάχη κι έπειτα, την ημέρα της απελευθέρωσης της Ευρώπης από τους Γερμανούς, γεννάει ένα αγόρι. Το αγοράκι ονομάζεται Τόμμυ (Ρότζερ Ντάλτρι) και μετά από μερικά χρόνια η Νόρα γνωρίζεται με το Φρανκ Χομπς (Όλιβερ Ριντ), έναν παράξενο σύμβουλο σε κατασκήνωση. Παράλληλα ο Τόμμυ που διανύει την παιδική του ηλικία υπόκειται ψυχολογικό τραύμα όταν εμφανίζεται ενώπιον του το όραμα του νεκρού του πατέρα που επιστρέφει και βλέπει τον πατριό του να τον σκοτώνει. Ως αποτέλεσμα ο Τόμμυ χάνει τη μιλιά, την ακοή και την όρασή του. Ο Τόμμυ ενηλικιώνεται και πολλοί προσπαθούν να εκμεταλλευτούν την κατάστασή του, ενώ παράλληλα η Νόρα κάνει όσα περνούν από το χέρι της προκειμένου να γίνει καλά (τον πηγαίνει σε ψυχοθεραπευτή (Τζακ Νίκολσον) και προσπαθεί να του παρέχει τα πάντα προκειμένου να τον κάνει ευτυχισμένο). Ο Τόμμυ αντιδρά παίζοντας φλιπεράκι, μέσω διαίσθησης και καταφέρνει να γίνει ο μάστερ του παιχνιδιού. Η φήμη του τον κάνει πλούσιο και κατά συνέπεια τη Νόρα και το Φρανκ. Ο Τόμμυ ξαφνικά βγαίνει από τον λήθαργο στο οποίο ζούσε τα χρόνια που πέρασαν και η μητέρα του του θρυμματίζει την καρδιά με τη συμπεριφορά της. Ο νεαρός άνδρας πρόκειται να βρει πολλούς υποστηρικτές που θέλουν να ακολουθήσουν τον δρόμο του, αλλά η άνοδός του πρόκειται να φέρει γρήγορα την πτώση και συνάμα και την πτώση της οικογένειάς του.
Υποδοχή
Πρόκειται για βρετανική παραγωγή σε σκηνοθεσία Κεν Ράσελ βασισμένη στον ομώνυμο δίσκο του συγκροτήματος The Who που κυκλοφόρησε το 1969. Το σενάριο γράφτηκε από τον κιθαρίστα του συγκροτήματος Πιτ Τάουνσεντ σε συνεργασία με τον Κεν Ράσελ, ενώ στην ταινία εμφανίζονται όλα τα μέλη των The Who, όπου τον πρωταγωνιστικό και ομότιτλο ρόλο κρατά ο frontman τους, Ρότζερ Ντάλτρι. Στην ταινία εμφανίζονται επίσης η Αν Μάργκρετ, η οποία εκτός από ηθοποιός ήταν και επιτυχημένη τραγουδίστρια κατά τη διάρκεια της δεκαετίας του 1960, ο Όλιβερ Ριντ και ο Τζακ Νίκολσον. Σύντομες εμφανίσεις κάνουν επίσης μεγάλα ονόματα της ροκ μουσικής σκηνής της δεκαετίας του 1960-1970, όπως ο Έρικ Κλάπτον, η Τίνα Τέρνερ και ο Έλτον Τζον.
Box office
Έχοντας προϋπολογισμό της τάξης των 3 εκατομμυρίων δολαρίων, η ταινία έκανε εισπράξεις 34,3 εκατομμυρίων δολαρίων παγκοσμίως, εκ των οποίων 27.000.000 στις Ηνωμένες Πολιτείες.
Ο Ράσελ χρόνια αργότερα είπε ότι η ταινία Τόμμυ ήταν η εμπορικότερη που γύρισε ποτέ.
Βραβεία
Η ταινία έλαβε δυο υποψηφιότητες για βραβείο Όσκαρ. Η Αν Μάργκρετ υποψήφια για Όσκαρ Α' Γυναικείου Ρόλου για την ερμηνεία της έχασε το βραβείο από τη Λουίζ Φλέτσερ για την ταινία Στη φωλιά του κούκου (One Flew Over the Cuckoo's Nest). Η Αν Μάργκρετ είχε ήδη κερδίσει τη δεύτερή της Χρυσή Σφαίρα για την ερμηνεία της στην ταινία.
Βραβεία Ακαδημίας Κινηματογράφου (Όσκαρ) Υποψηφιότητες:
Εξωτερικοί σύνδεσμοι
Κατηγορία:Ταινίες του 1975 Κατηγορία:Βρετανικές ταινίες Κατηγορία:Ροκ όπερες Κατηγορία:Αγγλόφωνες ταινίες Κατηγορία:Ταινίες παραγωγής Columbia Pictures Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες με θέμα την αναπηρία
Μαρίνα Σάττι
Η Μαρίνα Σάττι (26 Δεκεμβρίου 1986, Αθήνα), γνωστή και ως ΣΑΤΤΙ ή SATTI, είναι Ελληνίδα τραγουδίστρια, συνθέτρια, μουσική παραγωγός και ηθοποιός. Η μουσική της χαρακτηρίζεται από τον συνδυασμό παραδοσιακών ήχων με αστικά στοιχεία, ρυθμούς και παραγωγή.
Το 2007 κέρδισε υποτροφία για το Μουσικό Κολέγιο Μπέρκλι, ως εξαιρετικό μουσικό ταλέντο, από όπου και αποφοίτησε το 2011 σπουδάζοντας ενορχήστρωση και παραγωγή. Το 2017, το τραγούδι της "Μάντισσα", εμπνευσμένο από ηπειρώτικους ρυθμούς, έγινε βάιραλ ξεπερνώντας μέχρι σήμερα τις 54 εκατομμύρια προβολές στο YouTube.
Πρώτα χρόνια και σπουδές
Η Μαρίνα Σάττι γεννήθηκε στην Αθήνα και μεγάλωσε στο Ηράκλειο Κρήτης, από πατέρα Σουδανό και μητέρα Ελληνίδα. Τα παιδικά της χρόνια ήταν πλούσια σε ετερόκλητα ηθολογικά και πολιτιστικά ερεθίσματα που επηρέασαν βαθιά τη μετέπειτα μουσική της εξέλιξη και τον πολυπολιτισμικό χαρακτήρα της καλλιτεχνικής της πορείας.
Από πολύ μικρή ηλικία έδειξε ενδιαφέρον στη μουσική και στο σχέδιο, ξεκινώντας τις σπουδές της στο κλασικό πιάνο στο Ωδείο Απόλλων Ηρακλείου σε ηλικία 7 ετών, ενώ η μεγάλη της αγάπη ήταν οι χορωδίες. Αργότερα στην εφηβεία της, ξεκίνησε σπουδές στο κλασικό τραγούδι.
Ολοκληρώνοντας το σχολείο μετακόμισε στην Αθήνα για να σπουδάσει αρχιτεκτονική στο Εθνικό Μετσόβιο Πολυτεχνείο. Παράλληλα, ξεκίνησε σπουδές στο θέατρο στην Ανώτατη Σχολή Δραματικής Τέχνης "Βεάκη" και στην "Κεντρική Σκηνή" αλλά και σπουδές jazz μουσικής στο Ωδείο Φίλιππος Νάκας.
Το 2009 έλαβε πτυχίο κλασικού πιάνου και ανώτερων θεωρητικών στη μουσική καθώς και δίπλωμα στο κλασικό τραγούδι με καθηγητή τον Πάνο Δήμα, στο οποίο αρίστευσε και τιμήθηκε με το 1ο βραβείο. Την ίδια χρονιά εκπροσώπησε την Ελλάδα στην European Jazz Orchestra (EBU), ταξιδεύοντας σε όλη την Ευρώπη με έργα του Peter Herbolzheimer.
Το 2010 τραγούδησε στο John F. Kennedy Center στην Ουάσινγκτον Π.Κ. με το World Jazz Nonet ενώ συμμετείχε στο a cappella φωνητικό σχήμα The Singing Tribe που συνεργάστηκε με τον Bobby McFerrin.
Το 2011 αποφοίτησε από το διεθνούς φήμης Berklee College of Music, όπου σπούδασε με υποτροφία Ενορχήστρωση και Παραγωγή (Contemporary Writing & Production) έχοντας φοιτήσει πλάι στους Danilo Perez, Jamie Haddad, Simon Shaheen, John Patittuchi, Christiane Karam ανάμεσα σε άλλους. Κατά τη διάρκεια των σπουδών της στην Αμερική ανέπτυξε τον προσωπικό της ήχο, συνδυάζοντας τις διαφορετικές μουσικές παραδόσεις με τις οποίες μεγάλωσε όπως την ελληνική, την αραβική αλλά και τη βαλκανική.
Καριέρα
Το 2016 η Σάττι κυκλοφόρησε τo single "Κούπες", μια πρωτότυπη διασκευή του παραδοσιακού σμυρνέικου τραγουδιού "Θα Σπάσω Κούπες". Το τραγούδι κέρδισε γρήγορα εντυπώσεις έχοντας ξεπεράσει σήμερα τις 24 εκατομμύρια προβολές στο YouTube ενώ έχει συμπεριληφθεί στη συλλογή Buddha Bar compilation albums: 20 Years Anniversary των Ravin & Bob Sinclar.
Τον Δεκέμβριο του 2016 συμμετείχε στη μεταγλώττιση της ταινίας κινουμένων σχεδίων της Walt Disney Pictures Βαϊάνα (Moana), δανείζοντας τη φωνή της στην κεντρική ηρωίδα του έργου.
Το τραγούδι της "Μάντισσα", που κυκλοφόρησε τον Μάιο του 2017 σε δική της μουσική και ενορχήστρωση και σε στίχους Μιχάλη Κουϊνέλη, έφτασε στην κορυφή των charts σε Ελλάδα και Βουλγαρία μέσα σε λιγότερο από μια εβδομάδα. Το τραγούδι εξασφάλισε στη Σάττι διεθνή συνεργασία με τη δισκογραφική εταιρεία Universal Music Berlin ενώ πλέον έχει ξεπεράσει τις 50 εκατομμύρια προβολές στο YouTube. Η "Μάντισσα" τράβηξε την προσοχή και του διεθνούς τύπου με την Global Citizen να το περιγράφει ως "το τραγούδι του καλοκαιριού" * και το Αμερικάνικο National Public Radio ως "το καλοκαιρινό χιτ που γεμίζει τους νέους με ελπίδα".
Τον Νοέμβριο του 2017 εμφανίστηκε στο Europe On Stage της Google που έλαβε χώρα στο Bozar Center of the Fine Arts των Βρυξελλών, συμμετέχοντας στα "10 πιο ενδιαφέροντα YouTube acts του 2017" ενώ τον Σεπτέμβριο του 2018 τραγούδησε μαζί με τις fonés στο Champions of the Earth Awards του Οργανισμού Ηνωμένων Εθνών στη Nέα Υόρκη. Την ίδια χρονιά ψηφίστηκε ως "Γυναίκα μουσικός της χρονιάς" από τους αναγνώστες του περιοδικού Votre Beaute.
Είναι ιδρύτρια και καλλιτεχνική διευθύντρια του πολυφωνικού σχήματος fonés και της γυναικείας χορωδίας chóres.
Η Σάττι έχει εμφανιστεί σε συναυλίες σε πάνω από 15 χώρες του εξωτερικού ενώ έχει συνεργαστεί με Έλληνες και ξένους καλλιτέχνες όπως τους Φοίβο Δεληβοριά, Νίκο Κυπουργό, Γιώργο Νταλάρα, Παύλο Παυλίδη, Διονύση Σαββόπουλο, Paco de Lucia, Patrice Rushen, Simon Shaheen, Maria Mulata και Mavis Staples.
Τα χρόνια 2019 - 2020 η Μαρίνα Σάττι ταξίδεψε σε Ευρώπη και Αυστραλία, συμμετέχοντας σε μεγάλα φεστιβάλ και international shows όπως το Womex, Womad, Trans Musicales και αποτέλεσε το 1ο ελληνόφωνο σχήμα που φιλοξενήθηκε στο θρυλικό KEXP show της Αμερικής.
fonés
Το 2016 η Μαρίνα Σάττι δημιούργησε τις fonέs, ένα γυναικείο a cappella σύνολο που ερμηνεύει πολυφωνικά παραδοσιακά τραγούδια από όλο τον κόσμο.
Η Μαρίνα Σάττι και οι fonέs έχουν εμφανιστεί στο Αρχαίο Θέατρο Επιδαύρου, στο Ωδείο Ηρώδου του Αττικού, στο Μέγαρο Μουσικής Αθηνών, στο Κέντρο Πολιτισμού Ίδρυμα Σταύρος Νιάρχος ενώ έχουν συνεργαστεί με καλλιτέχνες όπως τους Φοίβο Δεληβοριά, Δημήτρη Καλαντζή, Νίκο Κυπουργό, Γιώργο Νταλάρα, Παύλο Παυλίδη, Διονύση Σαββόπουλο. Το καλοκαίρι του 2018 ερμήνευσαν τον ρόλο του χορού των Ωκεανίδων στην παράσταση Προμηθέας Δεσμώτης σε σκηνοθεσία Μάρθας Φριντζήλα στο Μικρό Θέατρο Επιδαύρου. Τον Σεπτέμβριο του 2018 τραγούδησαν στην τελετή των Ηνωμένων Εθνών Champions of the Earth Awards στη Νέα Υόρκη ενώ τον Νοέμβριο της ίδιας χρονιάς τραγούδησαν στην τελετή αφής της φλόγας του 36ου Μαραθωνίου της Αθήνας.
Οι fonés αποτελούνται από τις τραγουδίστριες Ερασμία Μακρίδη, Έλενα Παπαδημητρίου, Ελένη Ποζατζίδου και Βιργινία Φραγκούλατζη.
chóres
Τo 2017, η Μαρίνα Σάττι, διοργάνωσε μια σειρά καλλιτεχνικών εκδηλώσεων με σκοπό την ανάδειξη του διεθνούς παραδοσιακού ρεπερτορίου. Η πρωτοβουλία αυτή προσείλκυσε το ενδιαφέρον πολλών νέων γυναικών οι οποίες εξέφρασαν την επιθυμία να μάθουν περισσότερα για το πολυφωνικό τραγούδι, σχηματίζοντας έτσι τη χορωδία chóres.
Το σύνολο chórεs πρόκειται για ένα φυτώριο καλλιτεχνών αποτελούμενο από περισσότερες από 150 γυναίκες 13-55 χρονών με σκοπό την εκπαίδευση στη μουσική και το πολυφωνικό τραγούδι, τον χορό και την υποκριτική καθώς και την ανάπτυξη καλλιτεχνών με ευρεία παιδεία και κοινωνική αντίληψη. Με κεντρικό άξονα τη μουσική, οι chórεs αξιοποιούν όλα τα εκφραστικά μέσα για να πειραματιστούν πάνω στη σύνδεση στοιχείων διαφορετικών πολιτισμών.
Μετά την πρόσφατη περιοδεία τους το 2020, σε αρχαιολογικούς χώρους της Ελλάδας, σε συνεργασία με την εναλλακτική σκηνή της Εθνικής Λυρικής Σκηνής, οι Chóres, μεταδίδουν το έργο τους, μέσα από το επίσημο κανάλι τους στο Youtube και οι πρώτες κριτικές από κοινό και ΜΜΕ, είναι διθυραμβικές.